Ալեքսեյ Գրիցայ

Ալեքսեյ Միխայլովիչ Գրիցայ (, ), խորհրդային, ռուս նկարիչ, գեղանկարիչ, մանկավարժ։ ԽՍՀՄ ժողովրդական նկարիչ (1974), ԽՍՀՄ պետական մրցանակի  (1978) և Ստալինյան երրորդ աստիճանի երկու մրցանակների (1951, 1952):

Կենսագրություն 
Ալեքսեյ Գրիցայը ծնվել է 1914 թվականի փետրվարի 22-ին (մարտի 7) Պետրոգրադում։

Սովորել է Լենինգրադում՝ Ս. Զեյդենբերգի ստուդիայում։ 1932-1939 թվականներին սովորել է Լենինգրադի գեղանկարչության, քանդակագործության և ճարտարապետության ինստիտուտում Սեմյոն Աբուգովի, Իսահակ Բրոդսկու և Վասիլի Յակովլևի մոտ։

Դասավանդել է Մոսկվայի 1905 թվականի հիշատակի գեղարվեստի ուսումնարանում, 1948-1952 և 1964-1998 թվականներին՝ Մոսկվայի Վ. Սուրիկովի անվան գեղարվեստի ինստիտուտում։ 1964 թվականից ղեկավարել է իր առանձին արվեստանոցը։ 1966 թվականին դարձել է պրոֆեսոր։

Պարգևներ և կոչումներ 
ՌԽՖՍՀ արվեստի վաստակավոր գործիչ (1959) – կերպարվեստի բնագավառում ունեցած մեծ վաստակի համար
 ՌԽՖՍՀ ժողովրդական նկարիչ (1963) – խորհրդային կերպարվեստի բնագավառում ունեցած մեծ վաստակի համար
 ԽՍՀՄ ժողովրդական նկարիչ (1974) – խորհրդային կերպարվեստի զարգացման գործում ունեցած մեծ նվաճումների համար
 Ստալինի երրորդ աստիճանի մրցանակ (1951) – «Ժիգուլիում։ Բուռն օր» բնանկարի համար (1948–1950)
 Ստալինի երրորդ աստիճանի մրցանակ (1952) – «ԽՍՀՄ Գիտությունների Ակադեմիայի նախագահության նիստ» () նկարի և  խորհրդային գիտնականների դիմանկարների շարքի համար (համահեղինակների հետ)
 ԽՍՀՄ պետական մրցանակ (1978) – «Գարնանային օր Օկայի վրա» (), «Մայիս։ Գարնանային ջերմություն» (), «Գարնանային մթնշաղ։ Ձոր» (), «Մայիսյան երեկո» (), «Գարնանային լուսնկա գիշեր» (), «Գերաճած այգում» () նկարների համար
 ՌԽՖՍՀ Իլյա Ռեպինի անվան պետական մրցանակ (1973) – «Ապրիլյան երեկո» (), «Բուռն օր» (), «Ձորակ։ Գարուն» (), «Ձնծաղիկներ» (), «Լուսնածագ» () բնանկարներ համար
 Աշխատանքային կարմիր դրոշի շքանշան
 Ժողովուրդների բարեկամության շքանշան (1994) – կերպարվեստի զարգացման և միջազգային մշակութային կապերի ամրապնդման գործում ունեցած մեծ ավանդի համար
 Հայրենական պատերազմի II աստիճանի երկու շքանշաններ (1943, 1985)
 «Խիզախության համար» մեդալ
 Բրոնզե մեդալ Բրյուսելի համաշխարհային ցուցահանդեսում (1958) – «Ձնծաղիկներ։ Կաղամախուտ» (, 1957) նկարի համար։

Հիշատակ 
2020 թվականի օգոստոսին Մոսկվայում՝ Վերխնայա Մասլովկա փողոցի թիվ 3 տան ճակատամասին, տեղադրվել է նկարչի հուշատախտակը։

Ծանոթագրություններ

Արտաքին հղումներ 
 Ալեքսեյ Միխայլովիչ Գրիցայ

ԽՍՀՄ ժողովրդական նկարիչներ
Ռուս նկարիչներ
Ստալինյան մրցանակի դափնեկիրներ
ԽՍՀՄ Պետական մրցանակի դափնեկիրներ
Աշխատանքային կարմիր դրոշի շքանշանի ասպետներ
Հայրենական պատերազմի 2-րդ աստիճանի շքանշանակիրներ
Ժողովուրդների բարեկամության շքանշանի դափնեկիրներ
Խորհրդային նկարիչներ
ԽՍՀՄ նկարիչների միության անդամներ
Ռուս դիմանկարիչներ
Ռուս բնանկարիչներ
Վագանկովյան գերեզմանատանը թաղվածներ
Խորհրդային մանկավարժներ
Ռուս մանկավարժներ
ՌԽՖՍՀ արվեստի վաստակավոր գործիչներ
20-րդ դարի ռուս նկարիչներ
«Խիզախության համար» մեդալով պարգևատրվածներ (ԽՍՀՄ)